Posti laajentaa toimintaansa logistiikkapalveluissa ja ostaa suomalaisen Veine-yrityksen.

Posti aikoo ostaa suomalaisen Veine-logistiikkayhtiön, joka on erikoistunut lämpösäädeltyihin logistiikkapalveluihin. Kauppahintaa ei paljasteta, ja kaupan toteutuminen edellyttää Kilpailu- ja kuluttajaviraston hyväksynnän.

– Yritysostolla Postin logistiikkapalvelut laajenevat strategian mukaisesti elintarvikelogistiikkaan, Postin Paketti- ja logistiikkapalveluiden johtaja Jukka Rosenberg sanoo tiedotteessa.

Veinen liikevaihto on noin 54 miljoonaa euroa, ja yhtiön palveluksessa on noin 130 työntekijää. Yrityskaupalla ei ole vaikutusta työsuhteisiin.